**ikt.szám: Na/66/2024.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2024. május 8-án 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Szalóky Nándor polgármester kéri, hogy 10.) napirendként kerüljön felvételre az önkormányzati fejlesztések napirend. Mivel egyéb kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**16/2024.(V.8.) önkormányzati határozat**

Nagyacsád Község Önkormányzatának képviselő-testülete 2024. május 8-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2023. évi költségvetésének módosítása

Előadó: polgármester

1. Nemesgörzsönyi Közös Önkormányzati Hivatal 2023. évi zárszámadása

Előadó: polgármester

1. Nagyacsád Község Önkormányzat 2023. évi zárszámadása

Előadó: polgármester

1. 2023. évi belső ellenőrzésről készült összefoglaló jelentés tárgyalása

Előadó: polgármester

1. Pápai Rendőrkapitányság 2023. évi tevékenységéről szóló beszámoló elfogadása

Előadó: polgármester

1. Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2023 évi munkájáról szóló beszámoló elfogadása

Előadó: polgármester

1. Átfogó értékelés a 2023. évi gyermekjóléti és gyermekvédelmi

feladatokról

Előadó: polgármester

1. Magyar Államkincstár által elvégzett Szabályossági pénzügyi ellenőrzés megállapításainak jóváhagyása, intézkedési tervének elfogadása

Előadó: polgármester

1. Tájékoztató az elmúlt időszak és az elkövetkezendő időszak fontosabb eseményeiről

Előadó: polgármester

1. Önkormányzati fejlesztések

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2023. évi költségvetésének módosítása**

**Előadó: polgármester**

Szalóky Nándor elmondja, hogy a kiadások és a bevételek 2023. évi előirányzata 111.087 e forint volt, módosított előirányzat 125.914 e forintra változik. A központi költségvetés támogatást biztosít az önkormányzati hivatal kiadásaihoz a Magyarország helyi önkormányzatairól szóló 2011. évi CLXXXIX. törvény szerint 2021. január 1-jén működő hivatalok támogatására. A fajlagos összeg értéke 5.537.500 forintra emelkedett.

Kolonics Szilvia képviselő megkérdezi, hogy mi a dologiban a változás.

Novák Edit aljegyző elmondja, hogy az intézménynél nem lehet tartalékot képezni, a többletet szolgáltatásra tervezte a pénzügyes.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5igen szavazattal, ellenszavazat és tartózkodás nélkül a következő határozatot hozza:

**17/2024. (V.8.) önkormányzati határozat**

Nagyacsád község Önkormányzata Képviselő-testülete a 7/2023.(I.8.) önkormányzati határozattal elfogadott - Nemesgörzsönyi Közös Önkormányzati Hivatal 2023. évi költségvetésének módosítását elfogadja.

**Felelős**: jegyző, aljegyző, pénzügyi ügyintéző

**Határidő**:2024. 05. 31.

**2)Nemesgörzsönyi Közös Önkormányzati Hivatal 2023. évi zárszámadása**

**Előadó: polgármester**

Szalóky Nándor polgármester tájékoztatja a Képviselő-testületet a zárszámadásról. Elmondja, hogy az előterjesztést kiküldésre került, ismerteti a főbb számadatokat.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**18/2024. (V.8.) önkormányzati határozat**

Nagyacsád Község Önkormányzatának Képviselő- testülete a Nemesgörzsönyi Közös Önkormányzati Hivatal 2023. évi költségvetésének végrehajtásáról szóló beszámolót

6.728 e Ft. nyitó pénzkészlettel 116. 701 e Ft. bevételi főösszeggel (pénzmaradvány nélkül) – 113.962 e Ft. kiadási főösszeggel, 11.951 e Ft. záró pénzkészlettel elfogadja.

A beszámoló jelen határozat mellékletét képezi (1,2.1, 2.2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

**Felelős:** polgármester, jegyző

**Határidő:** Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2023. évi költségvetésének lezárása

**3)Nagyacsád Község Önkormányzat 2023. évi zárszámadása**

**Előadó: polgármester**

Szalóky Nándor polgármester ismerteti a zárszámadás kapcsán kiküldésre került előterjesztést.

Elmondja, hogy Nagyacsád Község Önkormányzata 2023. évi zárszámadását a következőképpen értékelem :

Bevételi források és azok értékelése : Az önkormányzat 2023. évi költségvetési bevétele 47.769 ezer forint volt. Az önkormányzat működési célú állami költségvetési támogatása 36.702 ezer forint, mely az alábbi jogcímekből adódik :

- Helyi önkormányzatok működési általános támogatása 20.346 ezer forint.

- Települési önkormányzat kulturális feladatainak támogatása 2.270 ezer forint.

- Települési önkormányzat szoc. és gyermekjóléti ezer forint. támogatása 13.066 ezer forint,

- Elszámolásból származó bevételek 672 ezer forint.

- Egyéb működési célú támogatások bevételei államháztartáson belülről 348 ezer forint.

Közhatalmi bevételek címén 8.202 ezer forint bevétel keletkezett, amelynek bontása a mellékelt táblázat szerint:

* Iparűzési adó bevétel 7.843 ezer Ft,
* Talajterhelési díj 278 e Ft,
* Pótlék 81 ezer forint.

Működési bevételek 1.865 ezer forint, ez a közterület használati díjakból, bérleti díjakból, óvodai étkezés térítési díjból és a bankszámla után kapott kamatokból áll.

Felhalmozási bevételként 1.000 e Ft bevételünk keletkezett, ingatlan értékesítésből.

Finanszírozási bevételek 46.225 ezer Ft:

Államháztartáson belüli megelőlegezés ( 2024.évi állami támogatás előleg, és közfoglalkoztatáshoz kapcsolódó technikai megelőlegezés ) 1.448 ezer forint volt.

Pénzforgalom nélküli bevételként szerepel az előző évi pénzmaradvány felhasználás 44.777 ezer forinttal.

Kiadások teljesítése : Az önkormányzat 2023. évi teljesített költségvetési kiadása 54.590 ezer forint volt.

Személyi juttatásokra 12.196 ezer forintot költöttünk.

Munkaadókat terhelő járulékok és szociális hozzájárulási adó kiadásunk 1.639 ezer forint volt.

Dologi kiadásokra 18.532 ezer forintot költöttünk.

A beruházási és felújítási kiadások teljesítése 10.755 ezer forint, rendeletben részletezve.

Működési célú támogatások 7.706 e Ft.

Pénzmaradvány alakulása :

Az önkormányzat a 2023. évet 38.053 ezer forint pénzmaradvánnyal zárta.

Értékpapír és hitelműveletek :

Hitelfelvételre nem volt szükség.

Az önkormányzatnak 2023.12.31-én nincs hitelállománya.

Vagyon alakulása :

Az önkormányzat vagyona nőtt a felhalmozási és felújítási kiadások között említett értékekkel.

Az önkormányzat vagyona csökkent az elszámolt értékcsökkenések, és az átadott víziközmű vagyon összegével.

A 2023. évi zárómérleg : eszköz oldala : 277.481 ezer forint

forrás oldala : 277.481 ezer forint.

Az önkormányzat pénzkészlete 2023. december 31-én 38.908 ezer forint.

Az önkormányzat 2023. évi átlagos statisztikai foglalkoztatotti létszáma 1 fő + 0 fő közfoglalkoztatott.

Megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet hozta:

**4/2024. (V.15.) önkormányzati rendelete**

Nagyacsád község Önkormányzat Képviselő-testülete úgy döntött, hogy az önkormányzat 2023. évi zárszámadásáról szóló, fenti számú rendeletét az előterjesztésben foglaltaknak megfelelően megalkotja.

**4)2023. évi belső ellenőrzésről készült összefoglaló jelentés tárgyalása**

**Előadó: polgármester**

Szalóky Nándor polgármester elmondja, hogy a 2013. január l. napjától hatályba lépett Magyarország helyi önkormányzatairól szóló 2011. évi CLXXXIX. törvény 119.-120.§-a rögzíti a helyi önkormányzatok belső kontrollrendszerét.

Ezen belül kerül előírásra, hogy a jegyző köteles- a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A jegyző köteles gondoskodni továbbá – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A költségvetési szervek belső kontrollrendszeréről és belső ellenőrzéséről szóló 370/2011.(XII.31) Korm. rendelet (továbbiakban: Bkr.) 15.§.(1) bekezdése szerint a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani.

Az ellenőrzés független, tárgyilagos, bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze, eredményességét növelje. Az ellenőrzés a vizsgált folyamatokkal kapcsolatban megállapításokat, ajánlásokat tesz, elemzéseket, értékeléseket készít a hivatal eredményességének növelése, a belső kontroll-és az ellenőrzési rendszerek javítása, továbbfejlesztése érdekében, a kockázati tényezők és a hiányosságok megszüntetése, illetve kiküszöbölése vagy csökkentése valamint a szabálytalanságok megelőzése, illetve feltárása érdekében ajánlásokat és javaslatokat fogalmaz meg.

A jelentést mindenki megismerhette, megkérdezi, hogy van-e valakinek kérdése, hozzászólása.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**19/2024.(V.8.) önkormányzati határozat**

Nagyacsád Község Önkormányzati Képviselő-testülete megismerte és megtárgyalta az 2011. évi CLXXXIX. tv. 119.§ (4) bekezdése alapján a polgármester által előterjesztett 2023. évi összefoglaló jelentést.

**Határidő: azonnal**

**Felelős: polgármester**

**5)Pápai Rendőrkapitányság 2023. évi tevékenységéről szóló beszámoló elfogadása**

**Előadó: polgármester**

Szalóky Nándor polgármester ismereti a Pápai Rendőrkapitányság 2023. évi tevékenységéről szóló beszámolót. Elmondja, hogy a településen jó a közbiztonság, ismerteti a kiküldött beszámolót.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**20/2024.(V.8.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Pápa Rendőrkapitányság 2023. évi tevékenységéről szóló beszámolót.

Felelős: polgármester

Határidő: azonnal

**6)Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2023 évi munkájáról szóló beszámoló elfogadása**

**Előadó: polgármester**

Szalóky Nándor polgármester ismerteti az előterjesztést.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**21/2024.(V.8.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2023. évi munkájáról szóló beszámolóját.

Felelős: polgármester

Határidő: azonnal

**7)Átfogó értékelés a 2023. évi gyermekjóléti és gyermekvédelmi feladatokról**

**Előadó: polgármester**

Szalóky Nándor polgármester ismerteti a 2023. évi gyermekjóléti és gyermekvédelmi feladatokról szóló átfogó értékelést.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**22/2024.(V.8.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nagyacsád Község Önkormányzat gyermekjóléti és gyermekvédelmi feladatairól szóló 2023. évi átfogó értékelést elfogadja.

Felelős: polgármester

Határidő: azonnal

**8)Magyar Államkincstár által elvégzett Szabályossági pénzügyi ellenőrzés megállapításainak jóváhagyása, intézkedési tervének elfogadása**

**Előadó: polgármester**

Szalóky Nándor polgármester elmondja, hogy véget ért a Magyar Államkincstár által végzett szabályossági ellenőrzés.

Az ellenőrzés tárgya volt:

* a számviteli szabályok szerinti könyvvezetési kötelezettségének,
* az Áht. 70. alcím alapján teljesítendő adatszolgáltatási kötelezettségek szabályszerű teljesítésének,
* az éves költségvetési beszámoló megbízható, valós összképének vizsgálata.

Az ellenőrzés célja:

hogy az Államháztartásról szóló törvény, a Számviteli törvény, az államháztartás számviteléről szóló Korm. rendelet és az államháztartásban felmerülő gyakoribb gazdasági események kötelező elszámolási módjáról szóló 38/2013. NGM rendelet és a 15/2019. PM rendelet előírásai érvényesüljenek az ellenőrzött szervezeteknél:

-az évközi ellenőrzés során feltárt hibák az éves költségvetési beszámoló készítéséig javításra kerüljenek, elősegítve ezzel, hogy a beszámoló lényeges, a valós összképet torzító hibákat ne tartalmazzon,

- megbizonyosodni arról, hogy az éves beszámoló mérlegadatai megfelelő részletező nyilvántartásokkal alátámasztottak-e.

Az ellenőrzéssel érintett időszak: 2023. évi költségvetési év.

A mellékelt ellenőrzési jelentés lényegre törő, az eredményeket és a hiányosságokat összefoglaló, rövid, tömör érétkelést ad, továbbá abban javaslatok kerültek megfogalmazásra a hiányosságok felszámolása és a folyamatok hatékonyabb, eredményesebb működése érdekében a szabályszerűségi pénzügyi ellenőrzés Módszertanában előírtakkal összhangban.

Az államháztartásról szóló törvény végrehajtásáról szóló 368/2011. (XII.31.) Korm. rendelet (a továbbiakban:Ávr.) 115/F. § (7) bekezdésére figyelemmel a Kincstár a lezárt ellenőrzési jelentésekről összesítő kimutatást készít, amit elektronikus formában megküld az államháztartásért felelős miniszternek és az Állami Számvevőszéknek.

Az Államháztartásról szóló 2011. évi CXXV. törvény 1. § (1) bekezdése alapján a jelentést a zárszámadási rendelet tervezetével együtt a Képviselő-testület részére tájékoztatásul be kell nyújtani

Az Ellenőrzési jelentésben foglaltakról- annak megérkezésétől számított 30 napon belül -a Polgármester és a Jegyző jóváhagyásával Intézkedési Terv készül.

Az intézkedési terv elfogadásáról, annak esetleges módosítása (javítás/kiegészítés) szükségességéről, vagy elutasításáról a megküldött intézkedési terv átvételétől számított 15 napon belül, a Kincstár értesítést küld az ellenőrzött önkormányzat vezetőjének.

A Magyar Államkincstár által Nagyacsád Község Önkormányzata 2023. évi szabályszerűségi pénzügyi ellenőrzésről szóló ellenőrzési jelentésében megfogalmazásra került, az ellenőrzés során feltárt hiányosságokra az önkormányzat intézkedési tervet készít.

Ismerteti az Intézkedési tervet.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**23/2024. (V.8.) önkormányzati határozat**

Nagyacsád Község Önkormányzatának Képviselő-testülete az előterjesztésben foglaltak szerint megismerte a Magyar Államkincstár Nagyacsád Község Önkormányzata 2023. évi szabályszerűségi pénzügyi ellenőrzéséről szóló Ellenőrzési Jelentést és annak tartalmát tudomásul veszi, az intézkedési tervet az előterjesztésben foglaltaknak megfelelően elfogadja.

Felelős: polgármester

Határidő: azonnal

**10)Tájékoztató az elmúlt időszak és az elkövetkezendő időszak fontosabb eseményeiről**

**Előadó: polgármester**

Szalóky Nándor polgármester tájékoztatja a Képviselő-testületet, hogy június 15.-én lesz a Rákóczi utcában az utcabuli.

2024. június 1 napján kerül megrendezésre az önkormányzat által a gyereknap.

Kolonics Szilvia elmondja, ha valakit akarunk még rá hívni, akkor most kell. Pl. bűvészt.

Tóth Péter képviselő elmondja, hogy bohóc lehetne, ez az ő alkalma.

Kolonics Szilvia képviselő elmondja, hogy valami gyerek zene lehetne.

Szalóky Nándor polgármester megkérdezi, hogy van- még valami ötlet.

Szakács Balázsné alpolgármester elmondja, hogy enni, inni legyen.

Szalóky Nándor polgármester elmondja, hogy palacsinta lesz.

Tóth Péter képviselő elmondja, hogy lehet cicege is.

Szakács Balázsné alpolgármester elmondja, hogy Balázs megsüti.

Kolonics Szilvia képviselő elmondja, hogy ők megcsinálják a vetélkedőt.

**10.) Önkormányzati fejlesztések tárgyalása**

**Előadó: polgármester**

Szalóky Nándor polgármester elmondja, hogy Betti ötletének megvalósítására elkészült az árajánlat a településnév betűiről. 899.954.- Ft összegben készítené el Holdosi Balázs. Piller Dekor nem vállalta a készítést. A méretek az árajánlaton szerepelnek, 2,5 hét a megvalósítás.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**24/2024. (V.8.) önkormányzati határozat**

Nagyacsád Község Önkormányzatának Képviselő-testülete elfogadja Holdosi Balázs ev. (8500 Pápa, Veszprémi út 16.) árajánlatát 899.954 Ft összegben településnév tábla elkészítésére. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Szalóky Nándor polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. május 8-i nyilvános ülést 19 óra 55 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző